22.11.2022
DA
Den Europæiske Unions Tidende
L 302/41
Figur 7 Karakteristika for DC-charging-AN-impedansen ZPB
4.
Kunstige forsyningsnet (AMN) For et køretøj i ladetilstand, der er tilsluttet en vekselstrømsforsyning, anvendes et 50 μH / 50 Ω DC-charging-AN som defineret i .CISPR 16-1-2, afsnit 4.4.
Måleporten for hvert kunstigt forsyningsnet skal termineres med en belastning på 50 Ω.
5.
Asymmetriske kunstige net (AAN) I øjeblikket anvendes der forskellige teknologier til signal-/kontrolportlinjer og/eller kablede netværksportlinjer til kommunikation mellem ladestation og køretøj.
Det er derfor nødvendigt at skelne mellem visse specifikke signal/kontrolportlinjer og/eller kablede netværksportlinjer (f.eks. kontrolpilotlinjer, CAN-linjer).
Måleporten for hvert asymmetrisk kunstigt net skal termineres med en belastning på 50 Ω.
Asymmetriske kunstige net, der er defineret i punkt 5.1, 5.2, 5.3 og 5.4, anvendes til ikke-afskærmede signal/kontrolportlinjer og/eller kablede netværksportlinjer.
Hvis der anvendes afskærmede signal-/kontrolportlinjer, anvendes afskærmede asymmetriske kunstige net som defineret i CISPR 32: 2015, bilag G, figur G.10 og G.11.
5.1.
Signal-/kontrolport med symmetriske linjer Et asymmetrisk kunstigt net (AAN), der skal forbindes mellem køretøjet og ladestationen, eller eventuelt tilhørende udstyr (AE), der anvendes til at simulere kommunikation, er defineret i CISPR 16-1-2, bilag E, afsnit E.2 (Tnetværkskredsløb) (se eksemplet i figur 8).
AAN har en common-mode impedans på 150 Ω.
Impedansen Zcat justerer symmetrien af kabling og perifert udstyr typisk udtrykt som langsgående konverteringstab (LCL).
Værdien af LCL bør fastsættes på forhånd ved målinger eller defineres af fabrikanten af ladestationen/opladningskablet.
Den valgte værdi for LCL og dens oprin­ delse skal angives i prøvningsrapporten.
CAN-kommunikation er et eksempel på symmetriske linjer, der anvendes i køretøjets jævnstrømsladetilstand.
Hvis en oprindelig ladestation kan anvendes til prøvningen, kræves der ikke et asymmetrisk kunstigt net til CANkommunikation.
Hvis CAN-kommunikationen har samme egenskaber, og hvis tilstedeværelsen af et asymmetrisk kunstigt net forhindrer en korrekt CAN-kommunikation, bør der ikke anvendes et asymmetrisk kunstigt net.